परिषदमा रहेका केही युवा पढ्दै छन् भने केहीले व्यावसायिक जीवन थालेका छन्। कोही आफ्नै बाहुबलमा समाजसेवा गर्दै छन्। कूटनीतिक शिष्टाचार उनीहरूलाई त्यति धेरै थाहा छैन। परिषद सदस्य करुणा पराजुलीले हालैको भेटमा राजदूत बोडीलाई भनेकी रहिछन्, "हामी धेरै भूमिका बाँध्न जान्दैनौँ, धेरै सोचविचार गर्नुभन्दा तत्काल प्रतिक्रिया जनाउन हतारिन्छौँ, त्यसलाई नकारात्मक रूपमा लिनुहुँदैन।" प्रतिक्रियामा राजदूतले मुस्कुराउँदै भने, "कूटनीतिज्ञ भनेकै धेरै सुन्ने र थोरै मात्र बोल्ने व्यक्ति हुन्।"
